Amarga virus influenza bisa tahan ing njaba awak, virus iki uga bisa ditularaké liwat lumahan sing kakontaminasi kayadéné lembaran dhuwit,[70] gagang lawang, saklar lampu, lan bendha-bendha rumah tangga liyané.[1] Suwéné wektu virus bisa tahan marang sawijining lumahan manéka wektuné, virus bisa tahan sakwéné sedina utawa rong dina ing lumahan sing atos lan ora duwé pori kayadéné plastik utawa métal, sakwéné kurang luwih limalas menit ing kertas tissue garing, lan mung limang menit ing kulit.[71] Nanging, yèn virus ana jroning mukus/lendhir, lendhir kasebut bisa ngreksa virus saéngga tahan jroning wektu sing suwé (nganti 17 dina ing dhuwit kertas).[66][70] Virus flu manuk bisa tahan jroning wektu sing durung dikawruhi nalika ana jroning kahanan beku.[72] Virus ngalami inaktivasi déning pamanasan nganti 56 °C (133 °F) sakwéné minimun 60 menit, lan uga déning asam (ing pH <2).[72]